Diari Oficial de la Generalitat Valenciana


Sumari del DOGV 7514, del 28-04-2015 (2015/3768)

RESOLUCIÓ de 8 d'abril de 2015, del director de l'Agència Valenciana de Foment i Garantia Agrària, per la qual convoca les ajudes per a millorar les condicions de producció i comercialització de mel a la Comunitat Valenciana per a l'exercici 2015.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7514

Data del DOGV
:   28-04-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/3768


Data del document
:   08-04-2015

Organisme emissor
:   Agència Valenciana del Turisme

Tipus de document
:   Resolució

Correcció d'errades

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 8 d'abril de 2015, del director de l'Agència Valenciana de Foment i Garantia Agrària, per la qual convoca les ajudes per a millorar les condicions de producció i comercialització de mel a la Comunitat Valenciana per a l'exercici 2015. [2015/3768]  
L'Orde 9/2014, de 29 d'abril, de la Conselleria de Presidència i Agricultura, Pesca, Alimentació i Aigua, per la qual establix ajudes per a millorar les condicions de producció i comercialització de mel a la Comunitat Valenciana, regula les bases per a la concessió de les ajudes.  
  
Esta orde ha sigut modificada per l'Orde 12/2015, de 13 de març, de la Conselleria de Presidència i Agricultura, Pesca, Alimentació i Aigua.  
  
El Programa Nacional de Mesures d'Ajuda a l'Apicultura és vàlid per al període 2014/2016. El finançament de les ajudes que establix l'Orde de 29 d'abril de 2014, de la Conselleria de Presidència i Agricultura, Pesca, Alimentació i Aigua, prové, en un 50 per cent de fons del FEAGA, en un 25 per cent de fons del MARM i en un 25 per cent de fons de la mateixa Conselleria de Presidència i Agricultura, Pesca, Alimentació i Aigua, per un import global màxim que serà, per a l'exercici 2015, d'1.582.095,96 euros, subjecte i condicionat a l'assignació definitiva de la conferència sectorial respectiva, i a l'adjudicació de fons en els pressupostos de la Generalitat per a l'anualitat 2015. La línia pressupostària per a les actuacions que contenen els punts A, B, C.3, D.1 i D.2 de l'article 3 d'esta orde és amb càrrec a la línia SE83000 (capítol IV) de l'Agència Valenciana de Foment i Garantia Agrària, per un import de 857.095,96 euros. Per a les actuacions que preveuen els punts C1, C2 i D.3 de l'article 3 d'esta orde, la línia pressupostària és la SE83100 (capítol VII) de l'Agència Valenciana de Foment i Garantia Agrària, per un import de 725.000 ?.  
  
Fent ús de les facultats que em conferixen els articles 47.3 i 47.11 del text refós de la Llei de la Hisenda Pública de la Generalitat Valenciana i l'article 13.1.h del Decret 123/2006, de 8 de setembre, del Consell, que aprova l'Estatut de l'Agència Valenciana de Foment i Garantia Agrària (DOCV 5344, 12.09.2006), i el Decret 124/2006, de 8 de setembre, del Consell, que designa l'organisme pagador dels gastos corresponents a la política agrícola comuna a la Comunitat Valenciana i establix la seua organització i funcionament (DOCV 5344, 12.09.2006), ambdós en la seua redacció vigent, resolc:  
  
  
Article 1  
Convocar, per a l'anualitat 2015, les ajudes per a millorar les condicions de producció i comercialització de mel a la Comunitat Valenciana.  
  
  
Article 2  
El termini de presentació de sol·licituds és d'un mes a partir de l'endemà de la publicació d'esta orde.  
  
Article 3  
Per a l'exercici 2015, les sol·licituds d'ajuda destinades a la contractació de tècnics poden arreplegar els gastos realitzats des de l'1 de setembre de 2014 fins al 31 d'agost de l'any 2015.  
Així mateix, en l'annex adjunt, s'establixen els conceptes subvencionables acollits a l'article 3.c.1 i 2 de l'Orde 9/2014, de 29 d'abril, reguladora d'estes ajudes.  
  
Article 4  
Esta resolució posa fi a la via administrativa i s'hi pot interposar potestativament un recurs de reposició davant del director de l'Agència Valenciana de Foment i Garantia Agrària, en el termini un mes comptat des de l'endemà de la publicació, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener; o bé es pot impugnar directament davant del jutjat contenciós administratiu, en el termini de dos mesos comptador des de l'endemà de la publicació, d'acord amb el que preveuen els articles 8.3, 25.1 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això no impedix que s'utilitze qualsevol altra via que es considere oportuna.  
  
  
València, 8 d'abril de 2015.- El director de l'Agència Valenciana de Foment i Garantia Agrària: Alfredo González Prieto.  
  
  
ANNEX  
Conceptes subvencionables grups C1 i C2  
  
Alimentador de quadros de desoperculadora  
Bomba de trasbals de mel  
Caldera  
Cambra de calfador  
Camions  
Carretó manual  
Caçapol·len  
Centrifugadora d'opercles  
Cerificador  
Rusc horitzontal  
Rusc vertical  
Quadros/alces i mitges alces  
Cubeta fonedora de cera i separadora de mel  
Cubetes de desoperculadores  
Depòsits i bidons  
Desbrossadora  
Desoperculador  
Elevador de quadros de desoperculadora  
Extractors  
Furgonetes  
Grua en camió  
Grup electrogen  
Identificació de ruscos  
Laminador estampador de cera  
Netejador de pol·len  
Localitzador de ruscos  
Nuclis  
Palets / enfaixats  
Pinces i altres accessoris de grua de camió  
Premsa d'opercles  
Remolcs  
Assecador de pol·len  
Bufador  
Tendals  
Portapalets